

**Изх. № 86-19/15.07.2024 г. ДО**

#### КОМИСИЯ ПО ФИНАНСОВ НАДЗОР

**ул. ”Будапеща” № 16**

**ДО**

**БЪЛГАРСКА ФОНДОВА БОРСА**

**ул. ”Три уши” № 6, ет. 5**

**ДО**

**ОБЩЕСТВЕНОСТТА**

**чрез информационна с-ма ”Х3NEWS”**

## С О Ф И Я

ОТНОСНО: Решения от редовно ОСА, проведено на 15.07.2024 г. и съгласно чл.100ш от ЗППЦК и чл.24 и Приложение № 4 от Наредба № 2 за първоначално и последващо разкриване на информацията.

Уважаеми дами и господа,

Съгласно чл.100ш от ЗППЦК и т.1.8 от Приложение № 4 към Наредба № 2, Ви уведомяваме за взетите решения от редовно общо събрание на акционерите (ОСА), проведено на 15.07.2024 г.

**По т. 1 от дневния ред**: Доклад за дейността на ХД „ДУНАВ“ АД през 2023 г.

1. ОСА приема Доклада за дейността на ХД „ДУНАВ“ АД – през 2023 г.- подлежи на вписване в Търговския регистър

**По т.2 от дневния ред:** Отчет на директора за връзки с инвеститорите за 2023 г.

1. ОСА приема Отчета за дейността на директора за връзки с инвеститорите за 2023 г.

**По т.3 от дневния ред:** Приемане на одитирания Годишен финансов отчет на ХД „ДУНАВ“ АД за 2023 г. и одиторския доклад.

1. ОСА приема одитирания Годишен финансов отчет на ХД „ДУНАВ“ АД за 2023 г. и одиторския доклад. – подлежи на вписване в Търговския регистър.

**По т.4 от дневния ред:** Разпределяне на резултата на ХД „ДУНАВ“ АД за 2023 г. Решение за покриване на загубата за 2023 г.

1.ОСА приема финансовият резултат за 2023 год. – загубата в размер на 107 000 лв., да бъде покрита от неразпределена печалба от минали години.

**По т.5 от дневния ред:** Решение за изплащане на дивидент за 2023 г. от ХД „ДУНАВ“ АД.

1. ОСА приема решение да не се раздава дивидент за 2023 г.

**По т.6 от дневния ред:** Освобождаване от отговорност членовете на Съвета на директорите на ХД „ДУНАВ“ АД за дейността им през 2023 г. и освобождаване от отговорност Прокуриста на ХД „ДУНАВ“ АД за дейността му през 2022 г.

1. ОСА освобождава от отговорност членовете на Съвета на директорите на ХД „ДУНАВ“ АД за дейността им през 2023 г.: г-н Петър Веселинов Аврамов, г-н Стефан Петков Лазаров, г-жа Марийка Стоянова Костадинова и г-н Людмил Малинов Еленков.

**По т.7 от дневния ред:** Определяне на възнагражденията на членовете на Съвета на директорите и Изпълнителния директор на ХД „ДУНАВ“ АД и срока, за който е дължимо.

1. „ОСА определя следните месечни брутни възнаграждения на членовете на Съвета на директорите и Изпълнителния директор:

1. За Председател на СД – 2,5 минимални работни заплати

2. За Зам. Председател на СД – 1 минимална работна заплата

3. За други членове, вкл. независими членове – 1/2 минимална работна заплата

4. За Изпълнителен директор – 1,5 минимални работни заплати

Възнаграждение в горепосочените размери се дължи до приемането на решение от ОСА за промяна в размера.“

**По т.8 от дневния ред:** Определяне на гаранциите за управлението на членовете на Съвета на директорите и Изпълнителния директор на ХД „ДУНАВ“ АД

1. ОСА приема гаранциите за управлението на членовете на Съвета на директорите да бъдат в размер на 3-месечното брутно възнаграждение.

**По т.9 от дневния ред: Приемане на Доклада за прилагане на политиката за възнагражденията на ХД “ДУНАВ“ АД – гр. Враца за 2023 г. и прилагане за 2024 г.(чл.12 от Наредба №48)**

1. ОСА приема Доклада за прилагане на политиката за възнагражденията на ХД „ДУНАВ“ АД – гр. Враца за 2023 г. и прилагането за 2024 г. (чл.12 от Наредба №48)

**По т.10 от дневния ред:** Приемане Отчета (Доклада) за дейността на Одитния комитет на ХД „ДУНАВ“ АД за Годишния финансов отчет – 2023 година.

1. ОСА приема Отчета (Доклада) за дейността на Одитния комитет на ХД „ДУНАВ“ АД за Годишния финансов отчет – 2023 г.

**По т.11 от дневния ред**: Избор на Одитен комитет на ХД „ДУНАВ“ АД

1.ОСА приема Членовете на Одитния комитет и мандата да не се променят.

Възнагражденията на членовете на Одитния комитет да останат непроменени.

Месечните брутни възнаграждения на членовете на Одитния комитет (ОК) да бъдат в следните размери:

* За Председателя на ОК – 200 лв.
* За членовете на ОК – 100 лв.

**По т.12 от дневния ред:** Избор на дипломиран експерт-счетоводител (регистриран одитор) на ХД „ДУНАВ“ АД за 2024 г.

1.ОСА избира за регистриран одитор на ХД „ДУНАВ“ АД за 2024 година, съгласно предложението на СД, по препоръка на Одитния комитет „ФИНСТАБ“ ООД с регистрационен № 104 с регистрирани одитори:

1. Трифонка Йонкова Велева – дипломиран експерт-счетоводител, вписан като регистриран одитор под № 0097;

2. Денислав Василев Велев - дипломиран експерт-счетоводител, вписан като регистриран одитор под № 0651.

**По т.13 от дневния ред:** Разни

Не се взеха решения.

ИЗП. ДИРЕКТОР:……………………….

/Стефан Лазаров/